Nekem nyolc - Antivírus blog
A mostani 2.1-es iPhone firmware frissítés mellé kaptuk az iTunes 8.0 programváltozatot is, amely néhány Vista felhasználó életét kékhalállal keserítette meg.
Az usbaapl.sys és az usbaapl64.sys meghajtó programok okozta problémákra egy újonnan kiadott iTunes adja a gyógyírt, ezt az egyszerűség kedvéért úgyanúgy 8.0-snak jelölik.
Az iPhone egyébként sok hasznos funkciót hozott, megjelent a magyar dátumformátum, magyarul beszél a GPS, végre megjött a hosszú ő és ű betű a kalapos ékezetes helyett, jobb akkus és 3G teljesítmény, és a háromgombos jelszóval lezárt nyitási trükk is a múltté lett.
Amin kicsit mulattam, az az volt, hogy a PCAdvisor cikkben reklamáltak, hogy miért nem egy újabb iTunes változat készült. Jó, értem én, abban is van logika, hogy két ugyanolyan verziószámú csomag nem jó, ha tartalmában mégis különbözik. Arra viszont nem gondoltak, hogy akkor a Help /Check for Updates ezt a frissítést érzékelné, és nem csak a pár ezer problémás Vista felhasználó, hanem minden egyes - sok millió - felhasználónak feleslegesen újra le kellene töltenie pl. egy 8.01-es 75 MB méretű csomagot, ami ugye azért mégsem lenne szerencsés.
https://antivirus.blog.hu/api/trackback/id/tr53664537
Trackback: Propeller 2008.09.15. 17:48:27
Antivírus blog - Nekem nyolcA mostani 2.1-es iPhone firmware frissítés mellé kaptuk az iTunes 8.0 programváltozatot is, amely néhány Vista felhasználó [...]